
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rimavská Sobota 18T/102/2025 6925010643 20. 10. 2025 JUDr. Michal Uhorskai ECLI:SK:OSRS:2025:6925010643.1
TRESTNÝ ROZKAZ V MENE SLOVENSKEJ REPUBLIKY Okresný súd Rimavská Sobota samosudcom JUDr. Michalom Uhorskaiom podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 20. októbra 2025, takto rozhodol: Obvinený A. B. C. D. E. F. G. C., nar. XX.XX.XXXX v C. H., trvale bytom C. B. XX, t. č. v ÚVTOS Košice - Šaca, zast. obhajcom JUDr. Karolom Hatvanim, so sídlom advokátskej kancelárie H. XX, C., j e v i n n ý, ž e napriek tomu, že dňa 24.03.2025 mu bola poštou v mieste trvalého bydliska C. B. I. XX, C. B., okres C. H., doručená výzva samosudcu Okresného súdu Rimavská Sobota zo dňa 18.03.2025, sp. zn.: 15T 69/2024 na nastúpenie do výkonu trestu odňatia slobody, ktorý mu bol právoplatne uložený rozsudkom Okresného súdu Rimavská Sobota zo dňa 04.02.2025, sp. zn.: 15T 69/2024, so stanoveným termínom nástupu najneskôr v čase od 08.00 hod do 14.00 hod dňa 21.04.2025, na túto výzvu nereagoval a bez vážneho dôvodu neuposlúchol a v stanovenom termíne do výkonu trestu odňatia slobody nenastúpil, pričom sa zdržiaval v mieste svojho trvalého bydliska v C. B., až kým bol dňa 30.04.2025 o 16.55 hod príslušníkmi Obvodného oddelenia Policajného zboru Hnúšťa dodaný do výkonu trestu odňatia slobody, teda maril výkon rozhodnutia súdu tým, že bez vážneho dôvodu nenastúpil výkon trestu odňatia slobody v lehote stanovenej súdom, tým spáchal prečin marenie výkonu úradného rozhodnutia podľa § 348 odsek 1 písm. a) Trestného zákona.
Za to sa odsudzuje podľa § 348 ods. 1 Trestného zákona, § 38 ods. 2 Trestného zákona s použitím § 353 ods. 2 písm. a) Trestného poriadku na trest odňatia slobody vo výmere 2 (dva) mesiace. Podľa § 48 ods. 1, ods. 2 písm. a) Trestného zákona súd obvineného pre výkon trestu odňatia slobody zaraďuje do ústavu na výkon trestu s minimálnym stupňom stráženia.
maril výkon rozhodnutia súdu tým, že bez vážneho dôvodu nenastúpil výkon trestu odňatia slobody v lehote stanovenej súdom, Poučenie: Proti tomuto rozhodnutiu možno do 8 dní od jeho doručenia podať na tunajšom súde odpor. Podaním odporu sa trestný rozkaz ruší a vo veci sa nariadi hlavné pojednávanie. Ak sa v určenej lehote nepodá odpor, stane sa trestný rozkaz právoplatným a vykonateľným. Podľa § 355 ods. 2 Tr. poriadku proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Podľa § 355 ods. 6 Tr. poriadku ak bol obvinený stíhaný pre prečin uvedený v § 211 Tr. poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí obvinenému, osobám, ktoré sú oprávnené podať v jeho prospech odvolanie, ako aj prokurátorovi. Späťvzatím súhlasu sa trestný rozkaz ruší a samosudca trestné stíhanie zastaví. Podľa § 355 ods. 8 Tr. poriadku obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Podľa § 355 ods. 9 Tr. poriadku vzatie odporu späť, ak niet prekážok vezme samosudca uznesením na vedomie.

